Når jeg siger, jeg ikke kan huske den dag, så lyver jeg ikke.
Jeg ville ønske, jeg kunne, men det kan jeg ikke.
Det er mærkeligt, hvad der bliver hængende.
Ting, man ikke finder vigtige. Ikke engang mens de finder sted.
Af og til er det det, der hænger fast. Og af og til forsvinder det vigtigste.
Det forsvinder fuldstændig, så det er, som om det aldrig har været der.
Jeg kan ikke huske den dag.
Men jeg kan fortælle alt om engang, jeg var fem, og min far gav mig en is.
Jeg kan huske, hvilken smag det var. Det var "tyggegummismag".
Jeg kan fortælle alt om hende, der gav mig isen.
Hendes hår var ildrødt. Jeg har aldrig set noget lignende.
Det kan jeg huske, som var det i dag, men jeg kan ikke huske den dag.
I hvert fald ikke sådan, som de gerne vil have mig til.
Jeg husker, at det var den første rigtig varme forårsdag.
Jeg husker, hvordan solen varmede min nakke.
Det er det hele.
En anden ting, der har hængt fast, er noget, en ven sagde til mig:
"Du må tro på, at livet er mere end summen af sine dele, knægt. "
Jeg husker endda, at hun sagde "knægt".
Men når jeg tænker over de ord, slår det samme mig altid:
Hvad nu, hvis man ikke kan få delene til at passe sammen?
Vent lige lidt.
Kom ind.
Hvordan har du det, Beck? Fint. Jeg har det helt fint.
Hvordan har du det, far? Hvor er Ryan?
Det sagde jeg også til hende lige før. Jeg tror ikke, hun vil høre på os.
Jeg synes bare ikke, jeg sang lige så godt som de andre.
Og slet ikke som Kate.
Det vil være godt for dig. Du har aldrig sunget i en musical før.
Det her bliver første og sidste gang. Det føles så akavet.
Man sidder og spiser suppe, og pludselig bryder man ud i sang.
"Jeg spiser suppe."
"Suppe, suppe, suppe."
Og så skal det lyde naturligt. Jeg er vild med din stemme.
Det ville du sige, om jeg så lød som en heks med lungekræft.
Gør det noget? Nej, selvfølgelig ikke.
Pokkers.
Julie Pollard, det er Tim Wallace fra Iowas dramainstitut.
Jeg tænkte på, om vi får dig at se til efteråret.
Du kan jo slå på tråden i morgen.
Ring og sig, du vælger Angelo State. Du har indsendt bekræftelsen, ikke?
Jeg har et par dage endnu. De ringede og sagde, bilen var klar.
Hvad skal jeg bløde? Det sagde de ikke.
Det lyder lovende.
Hallo? Tag den med ro, Harry. Jeg forstår ikke, hvad du siger.
Hvad er der sket?
Nej, jeg kommer med det samme.
Lee?
Hej, mor.
Er alt vel?
Jeg tror, jeg har begået en fejl.
Ser du nyheder, chef? Ja, jeg er nødt til at følge med.
Tv folkene siger, mistænkte er 16 år. En S. F. K.
Jeg tør vædde på, at han ender i dit klasseværelse i morgen.
Man kan ikke give en retarderet knægt 20 knivstik
uden at havne i et lukket fængsel.
Var det okay, hvis det kun var 19?
S. F. K., chef. En syg, forbandet knægt.
Kan den spille musik? Hvad?
Eller har I en normal radio til at høre musik på?
Når I holder og venter på, at nogen skal køre for hurtigt,
vil I vel høre lidt musik for at fordrive tiden.
Det var ikke ham. Jeg skal bare tale med ham et øjeblik.
Der er besøgstid hver anden søndag fra 12 til 16.
Må jeg ikke nok?
Bare ét minut. Vær nu sød. Må jeg ikke nok? Ét minut.
Jeg kan intet stille op, så du er nødt til at vende om.
... pågreb den formodede gerningsmand tidligere på aftenen.
Leland Fitzgerald! Var det dig, der gjorde det?
Har du nogen kommentarer? Hvorfor gjorde du det, Leland?
På grund af bedrøvelsen. Hvilken bedrøvelse? Hvis bedrøvelse?
Jeres bedrøvelse.
Vi vender straks tilbage.
Lad mig se jeres hænder. Fremad.
De herrer, så går vi.
Var det kufferten? Ja.
Godmorgen. Må jeg låne et frimærke?
Lad mig se.
Jeg er lige begyndt her, så jeg ved ikke, hvor alting ligger.
Jeg skal betale min telefonregning, ellers ender jeg i spjældet.
Regningerne skal betales. Jeg forstår.
Der var de.
Tak. Jeg hedder forresten Pearl.
I morgen er en formalitet.
Dommeren skimmer sagen igennem og sender dig tilbage hertil.
Derefter kommer høringen og så domsafsigelsen.
Vær nu lidt samarbejdsvillig. Du bliver sigtet for overlagt mord.
Hvis du bliver sendt for retten, risikerer du at få dødsstraf.
Eller, hvis du er heldig, livstid.
Er du klar over, hvad det betyder?
Jeg er ikke idiot, Charlie. Man sidder i fængsel hele livet.
Godmorgen. Hvad sagde jeg, chef?
Afdelingens næste levende billede og en kopi af sagen.
Hr. Leland P. Fitzgerald, som myrder retarderede børn.
Barn, Ben. Det er i ental.
Gæt, hvem hans far er. Jeg satser 50 dollar på Satan.
Albert Fitzgerald. Det er da løgn.
Jeg var tæt på. Hvad er der galt med Fitzgerald?
Han er alkoholiker, kvindehader ... Han kan skrive.
Han er foragtelig. Han er et dumt svin. Og hvad så?
Man bedømmer ikke en forfatter ud fra hans liv, men ud fra hans arbejde.
FORFATTERS SØN INDBLANDET I MORD
Undskyld, frue?
Må jeg se Deres avis? Naturligvis. Finans eller Kultur?
Jeg venter bare på forsiden, tak.
Undskyld mig. Undskyld forstyrrelsen, men er De ikke skuespiller?
Det er vi vel alle. Nej, en berømt skuespiller.
De ved, en filmstjerne. Jeg kender Deres ansigt.
Jeg var med i Stanley Kubricks musical om fordrukne pirater. Jeg var Morgan.
Sig til, når jeg må låne forsiden.
Kan vi ikke få et bord i køkkenet?
Hvad sidder du inde for, mand?
Du får ikke røvfuld, hvis du har gjort noget sygt,
for jeg ved, du har gjort noget sygt.
Mig? Jeg sidder inde for at have rullet en kælling på State Street.
Nu vil alle stikke en blyant i øjet på mig.
Men hvide fyre går ikke i bander, vel?
Slet ikke hvide fyre som dig, der ikke ligner Slim Shady.
Hvide fyre som dig er sådan nogle, der har gjort noget rigtigt sygt.
Helt i orden, mand.
Vær venlige at sidde ned, alle sammen.
Bær over med hr. Madison i dag. Hans hoved føles som en byggeplads.
Har du nu drukket det billige bourgognesprøjt igen?
Det stads gør dig blind. Tre dollar for to liter.
Det kunne jeg ikke sige nej til.
Du er ny her i klassen.
Hvad hedder du? Leland P. Fitzgerald.
Hr. Fitzgerald, mit navn er Pearl Madison,
og jeg bliver din historielærer, naturfagslærer, matematiklærer
i lige så mange uger eller måneder, du skal være her hos os.
Pearly, hvornår tager du hende din dansepige med herop?
Så snart Miranda kommer hjem fra L.A., vil hun meget gerne møde jer skurke.
Løgnhals.
Hej, fru Pollard.
Har du siddet oppe hele natten? Ja, det har jeg vel.
Vil du have noget ild?
Så har jeg det ikke så skidt. Jeg troede, du også var holdt op.
Hvordan kunne han betyde så meget for nogen?
Hvordan kunne han betyde så meget for den dreng, at han stak ham ned?
Fru Pollard, jeg ved ikke, hvad jeg skal sige.
Men du skal vide,
at hvis der er noget, jeg kan gøre, så bare sig til.
Det skal du ikke tænke på, min ven.
Når man ser ud over Venedig i dag, ser byen nøjagtigt...
I Venedig er der kun floder og sådan noget lort, ikke?
Jo, kanaler og sådan noget lort. Man må ikke køre i bil på øen.
Man kan høre fodtrin. Hvabehar?
Eftersom der ikke er biler, kan man høre fodtrin, når man går der.
Pearly, hjælp mig lige.
Jeg har en teori om, at selvmordsraten i Venedig er lav,
for hvis man hopper ud fra et hus, ryger man jo på røven i vandet, ikke?
Lad os udvikle din teori i morgen.
Timen er forbi, drenge. Læg jeres bøger på katederet.
Hvor har du været, B?
Jeg tænkte på, om jeg kunne beholde den og skrive lidt i min celle?
Du må ikke tage noget med ud herfra, men den ligger her og venter på dig.
Hør, jeg er helt misundelig. Hvornår har du været i Italien?
Min far bor i Paris, så af og til rejser vi sammen.
Vi ses vel i morgen.
Det var dig, der dræbte ham den retarderede, ikke?
Var det sådan noget satanisthalløj?
Hvad er der sket med din hånd?
Jeg skar mig selv.
Hvis du vil begå selvmord, vil jeg anbefale maven.
Jeg ville bare vide, hvordan det føltes.
Det gjorde garanteret ondt.
Du kunne bare have spurgt mig og sparet dig det besvær.
LELAND P. FITZ GERALDS FORENEDE STATER
JEG VED GODT, HVAD DE VIL HAVE UD AF MI G.
Bogen skal ned i bukserne. Blyanten skal ned i sokken.
Tak. Det er godt, nogen gider skrive.
Pearl, må jeg stille dig et spørgsmål?
Angående dit navn. Undrer du dig over mit navn?
Kan du lide basketball? Ja.
I 70'erne havde Knicks Earl Monroe, hvis kælenavn var "the Pearl".
Earl the Pearl? Nemlig.
Mine forældre boede i Queens. Min mor var danser.
Hun hadede sport, men min far fik hende slæbt med til en kamp.
Det viste sig at være Earls aften. Han gik amok. Han scorede 33 point.
Efter kampen talte min mor kun om, at kampen var som en dans,
fordi hans bevægelser var som poesi.
Lad mig være, mand!
Da jeg var barn, var det, hvad jeg fik at høre af historien.
Men til jul for et par år siden spillede far og jeg baseball,
og så udfyldte han hullerne. Efter kampen kørte de til Queens.
Heldigvis forskånede min far mig for detaljerne,
men kondomet sprak, og ni måneder senere: Hovsa.
Her kommer Pearl.
Stol på mig. I sokken.
Jeg ved godt, hvad de vil have ud af mig. De vil have en årsag.
Noget, de kan binde et rødt bånd om og begrave i baghaven.
Begrave det så dybt, at det er, som om det aldrig er sket.
De vil have mig til at sige, at jeg er ked af det.
At det er min mors eller måske min fars skyld.
Eller også var det på grund af en film eller noget pjat i den dur.
Eller måske skyder jeg skylden på en eller anden pige.
Ikke engang da du var lille? Tænkte du aldrig på, om engle fandtes?
Måske da jeg var lille.
Min bedstemor døde, da jeg var helt lille.
Hver gang jeg stjal noget slik eller skændtes med min mor
eller pillede ved mig selv eller sådan noget, fik jeg det skidt.
Jeg så hende hænge højt oppe og rynke panden og se ned på mig.
Jeg tror ikke, de rynker panden. Jeg tror, de passer på os.
Du ved, ligesom skytsengle.
De passer på os og sørger for,
at der ikke sker os noget, og at det går godt.
Hvordan kan det så være, at det for det meste ikke går godt?
Måske er de dovne.
Hvad er der? Det virker sjovt. Dovne engle.
Jeg tænkte på fede fyre med vinger, der bæller øl og spiller dart.
Du skal være min skytsengel, Lee.
Du skal svæve oven over mig og sørge for, at alting nok skal gå.
Dit hår dufter af jordbær.
Det er min shampoo, fjols. Ikke mit hår.
Jeg kan godt lide det alligevel. Jeg mener det altså.
Sig, at du altid vil være der.
Af og til vil jeg være et andet sted.
Bare fortæl mig, at det hele nok skal gå.
Jeg kan jo ikke sørge for, at det hele nok skal gå.
Det ved jeg godt.
Nogle gange siger man noget, der ikke helt passer,
fordi man ønsker, det skal passe.
Måske er det godt nok.
Fortæl mig nu bare, at det hele nok skal gå, ikke?
Vil du ikke hviske det i mit øre?
Det skal nok gå.
Hvis de forlænger turnéen, er du jo nødt til at blive der.
Selvfølgelig er du det.
Det huer mig ikke, men jeg kan godt forstå det.
Det er vand, Miranda.
Nej, det er altså vand. Hør selv.
Dejligt H2O.
Nej, det går fint med at skrive.
Sandheden?
Sandheden er, at når jeg sætter mig for at skrive,
tror jeg på, at jeg finder på noget nyt,
men det bliver bare en ny vinkel på noget gammelt.
Jeg har omskrevet bogen i tre år, og jeg kan stadig ikke få den udgivet.
Tak, skat.
Men man er ikke en rigtig forfatter, hvis folk ikke læser ens lort.
Du, Miranda...
Jeg er glad på dine vegne. Det er jeg virkelig.
Det er helt kanon. Det er fedt, at det går så godt for dig.
Måske er det din store chance,
og når den byder sig, skal du gå til den som en gal hund.
Det forstår jeg godt.
Det ville bare være lettere, hvis du var her.
Hvorfor gjorde du det, Leland? På grund af bedrøvelsen.
Forbindelsen mellem de to er uklar. Vi vender tilbage med mere.
Jeg husker, dengang vores liv var usædvanligt og elektrisk.
Dengang vi var opfyldt af noget, der mindede om ild.
Men nu svajer vi til en anden rytme.
Lever vores liv uden mening, tilmed uden håb.
Tidens gang markeres kun af tab.
Tabet af et arbejde. Tabet af en bil.
En søn.
Hej, Beth.
Er du okay?
Hvad? Undskyld, hvad sagde du?
Jeg spurgte, om du var okay?
Ja, med hensyn til ham fyren, ikke?
Det så ud, som om han generede dig.
Det skal du ikke tænke på. Det sker tit. Det er nok uniformen.
Vi skal gå med den i skolen, og den skal være helt enkel.
Meningen er, at man ikke stikker ud,
men jeg tror bare, den gør gamle grise liderlige.
Er det en katolsk skole?
Nej, nærmest det modsatte. Det er for dem, der har problemer.
Hvilken slags problemer?
Alle mulige slags problemer. Hvad er dit problem?
Kom du herover for at udspørge mig om mit skodliv?
Nej, jeg kom, fordi jeg troede, ham fyren generede dig.
Og så fordi jeg synes, du ser kær ud.
Folk siger aldrig "kær" mere.
Man siger, at ting, altså piger og den slags,
er smukke eller pæne.
Men jeg kan godt lide "kær". Jeg synes, det lyder rart.
Det er et fedt ord.
Tak, fordi du sagde, jeg så kær ud.
Jeg hedder Leland. Leland P. Fitzgerald.
Becky. Becky Pollard.
Jeg bebrejder ikke Becky.
Jeg burde vel være ked af det, der skete mellem os.
Jeg burde græde og alt sådan noget.
Men jeg er ret sikker på, at jeg har grædt mine sidste tårer.
Sidste gang, jeg græd, var til bedstemors begravelse.
Det hænger også fast.
Jeg kan huske en anden dreng, han var vist min fætter,
der sad så artigt med hænderne foldet i skødet.
Jeg troede, man skulle være sådan, og han skulle ikke se mig græde.
Men tårerne kom alligevel.
Da fandt jeg ud af, at tårer ikke kunne vække de døde til live igen.
Der er en anden ting, man bør vide om tårer.
De får ikke en, der ikke elsker en længere, til at elske en igen.
Det er Beck.
Det er det samme med bøn.
Gad vide hvor meget af deres liv folk spilder på at bede til Gud
for at få ham til at gøre det, der er sket, om igen.
Djævlen giver mere mening end Gud.
Jeg kan forstå, hvorfor folk vil have ham i nærheden.
Det er godt at have en syndebuk for de synder, de begår.
Hvad er der galt? Ikke noget.
Det går bare lidt hurtigt.
Jeg siger ikke, at det er negativt.
Jeg plejer bare ikke at gå frem på den her måde.
Især ikke med en fra mit arbejde.
Hvor lang tid er du normalt om at forføre en kollega?
Jeg har ikke forført dig. Har du ikke?
Hold op. Du er smuk.
Du er mere end det. Du aner ikke, hvor smuk du er.
Du er dødbringende.
Jeg kan intet stille op mod dig.
Bliver du hængende, eller... Jeg bliver her.
Fedt nok.
Det er jeg glad for.
For jeg havde sådan set lyst til at kysse dig.
Jeg vil rigtig gerne kysse dig for at sige det ligeud.
Må jeg kysse dig?
Jeg har savnet dig.
Jeg savner dig altid.
Er du forfatter?
Man er ikke forfatter, før folk læser ens lort.
Jeg forsøger at blive forfatter.
Hvad skriver du om?
Har du hørt om ham knægten? Ham, der stak den retarderede ned.
Ja.
Ham vil jeg skrive om.
Jeg vil skrive en bog om Leland P. Fitzgerald.
Måske er Gud til, fordi folks synder gør dem bange.
De tror, Gud og Djævlen konstant hiver i dem fra hver deres side.
Og de ved aldrig, hvilken side de ender på.
Nogle gange er du en rigtig tosse.
Apropos tosser. Det her er min lillebror, Ryan.
Syng en sang. Farvel, Ryan. Vi ses i morgen.
Rart at møde dig. Syng en sang.
Han siger stort set ikke andet, men se nu her.
Lille Peter edderkop kravled' op ad muren...
Så snart man begynder at synge, bliver han vred.
Du ved ikke, hvad du vil.
Tovtrækkeriet forklarer vel,
hvorfor folk, der vil handle godt, alligevel gør noget ondt.
Du skal ikke fylde mig med det "unge eksistenser" pis.
Hvorfor skal der gøres en undtagelse i hans tilfælde?
Jeg ved godt, at du vil have, at alle skal behandles ens.
Men den her knægt er anderledes. Det kan ikke nægtes.
Vi har aldrig set en sag som hans. Det har ingen.
Mit svar er og vil til stadighed være: Nej.
Du skal ikke mødes med mindreårige uden for klasselokalet.
Er det forstået? Fuldstændig.
Din advokat... Charlie, ikke også? Han har forklaret det hele.
Du behøver ikke forsvare dig eller sige et ord.
Jeg vil ikke forsvare mig. Jeg siger bare, at jeg gjorde det.
Hvis du gør det, ryger du ud herfra på nul komma fem.
Og jeg vil ikke af med dig endnu.
Jeg vil vide, hvad dine "forenede stater" går ud på.
Var din kæreste ikke i Los Angeles? Jo, det er hun.
Hvordan forklarer du så den lugt? Hvilken lugt?
Lugten af en pige.
Vil du i det mindste tænke over det, jeg har sagt?
Ja. Jeg tænker over så meget.
Hej, hr. Pollard. Jeg er Leland. Beckys kammerat.
Hvad er der sket? Han kørte på cykel gennem et krat.
Jeg bad ham lade være, men han kørte bare videre.
Lad mig lige se dig en gang.
Hvis vi ikke kører om ti minutter... Hej, hvor er Becky?
Hvad har han lavet? Han har ødelagt sit ærme.
Syng en sang. Jeg skifter hans tøj.
Jeg tror ikke, han ville lave ballade.
Han var nok bare nødt til at gøre det.
Tak, fordi du fulgte ham hjem. Vi har fulgtes hjem et stykke tid.
Har du talt med Becky i dag? Nævnte hun noget, hun skulle?
Jeg ventede på hende efter skole, men hun dukkede aldrig op.
Hun ville nok bare ikke se mig i dag. Men jeg kan sagtens følge Ryan hjem.
Jeg synes faktisk, han er morsom.
Vil du køres hjem? Allen er på vej til baseballtræning.
Han vil nok gerne give dig et lift.
Tak, hr. Pollard.
Tager du på arbejde? Nej.
Jeg mener... bare et øjeblik. Der er et par ting...
Lad ham vente på trappen. Vi skal lige tjekke indgangen.
Stop her.
Kom så, knægt.
Var det alt, forsvarer? Ja, høje dommer.
Den mindreåriges rene straffeattest og fine karakterer
er irrelevante på grund af sigtelsens grove karakter.
Og jeg afviser anmodningen om at overlade ham i moderens varetægt.
Har du noget at tilføje, unge mand?
Nej, høje dommer.
Bor du hos familien Pollard? Jeg ved godt, du synes, det er sært.
Næh. Synes du ikke, det er sært?
Det var ikke lige det, jeg tænkte på.
Jeg synes af og til, at det er sært.
Min mor døde forrige sommer i en bilulykke.
Og min far har et tættere forhold til Tanya. Min storesøster.
Han har et tættere forhold til hende, så han var ligeglad, da jeg flyttede.
Vi skal ned ad Goldencrest, ikke? Du kan bare sætte mig af ved skolen.
Det er ikke noget besvær for mig at køre dig hjem.
Hr. Pollard sagde, du skulle til baseballtræning eller sådan noget.
Nej. Jeg stoppede i sidste uge.
Hvorfor stoppede du? Jeg spillede elendigt.
Jeg kunne ikke koncentrere mig. Det har været en svær tid.
Julie og jeg tager til ASU næste år. Så begynder jeg måske igen.
Så er tingene faldet mere til ro.
Er det kufferten? Ja.
Tak. Det er pænt af dig. Jeg scorer jo billetterne på det.
Tredje kamp. Bagude 0 2. Det er ikke det helt store.
Suns går aldrig videre fra indledende runde.
Hvis Marbury får ram på bolden, og vi spiller hurtigt. De er sgu gode.
Du er også faldet for ham knægten. Hvad mener du?
Det er svært at forstå, at de unger har gjort det, de faktisk har gjort.
Men med ham er det endnu sværere. Den knægt gør ikke en flue fortræd.
Han er så afgjort fascinerende.
Du er forfatter. Du sætter ord på tingene.
Det er lige, hvad jeg har tænkt mig.
Har du nogensinde læst Frost? Jeg ved godt, hvad du vil.
Jeg synes bare, du skal have en at tale med.
De ville have det samme i retten. Og hvad er det så?
Du vil have en årsag.
Men måske er der ingen.
Måske var det bare noget, der skete.
Undskyld mig?
Er kampen ikke startet? Hvilken kamp?
Vil du ikke nok skifte kanal? Jo.
Det gør også mig nedtrykt.
Jeg kan godt lide den titel. Det betyder ikke, jeg er præsident.
Det er mest bare en spøg.
Hvad skriver du om? Mit indtryk af verden.
Hvad er dit indtryk af verden? Den er fuld af muligheder.
Det gode findes i rigelige mængder. Hvad med dig?
Jeg tror, man kan se den på to måder. Den ene er, som du beskrev,
hvor livet er okay, og man ikke ser de ting, der er forkerte.
Hvad er den anden måde?
Når man ser, hvad der virkelig er til.
Bedrøvelsen?
Sagde han ingenting om, hvad han mente med det?
Han sagde ikke ret meget.
Da jeg kom hjem, sagde han bare, at han havde begået en fejltagelse.
Jeg så hans hånd og kørte ham til hospitalet.
Han sagde ikke en lyd på vejen.
Det er der altid.
Selv når tingene ser positive ud.
Når børnene leger, og kæresteparrene kysser og den slags.
Det er der hele tiden, men for det meste overser folk det.
Hvad er "det"?
Hvad er det, de ikke ser?
Hvordan alting hele tiden forsvinder.
Hvordan folk er ved at dø indeni. Hvor bedrøvede alle faktisk er.
Og når du ser, at tingene er sådan, bliver du så bedrøvet?
Jeg føler sådan set ikke noget.
Bemærkede du noget usædvanligt ved ham?
I dag?
Da han besøgte dig. Ikke spor.
Lige siden han kom tilbage, fra jeg hentede ham i lufthavnen,
har der været noget galt med ham.
Jeg tænkte, at I to måske havde været oppe at skændes.
Nej. Måske er han bare ked af det med hende pigen.
Af og til fungerer et forhold ikke, uden at det er nogens skyld.
Det er en meget moden indstilling. Det ved jeg nu ikke.
Lad mig høre. Hvordan er din pige?
Miranda? Hun er dejlig.
Jeg mente hende den anden pige. Det var bare noget, der skete.
Ville Miranda blive såret, hvis hun fandt ud af, at det var sket?
Ja.
Hvorfor gjorde du det så?
Hun finder ikke ud af det.
Og så er det i orden?
Miranda har været væk længe.
Jeg er ikke sikker på vores forhold. Og jeg er jo kun et menneske, mand.
Det er sjovt, folk kun siger det, når de har gjort noget dårligt.
Folk siger aldrig: "Jeg er jo kun et menneske,"
efter de har reddet et barn ud af en brændende bygning.
Tak for liftet. Det var så lidt.
Du, Leland?
Der er noget, jeg må fortælle dig om Becky.
Du ved godt, hvorfor hun går i specialskole, ikke?
Hun sagde, hun havde problemer.
Spurgte du ikke, hvad det var?
Jeg tænkte, at hun ville sige det, hvis det var vigtigt.
Det var stoffer.
Du behøver ikke få det at vide. Fortæl mig det bare.
Hun rendte ind i den her fyr. En ældre fyr ved navn Kevin.
Han er vel omkring 20.
Han sælger stoffer.
Hun stak af med ham sidste år, og det blev noget rigtigt rod.
Fru Pollard var nødt til at hente hende ud derfra.
Hvad er der? Kevin blev løsladt i dag.
Kvitteringen kommer om lidt, så jeg henter bilen i mellemtiden.
Hvor meget blev det? Jeg så ikke engang efter.
Hvilken dato er det? Den 24.
Julie trækker den til det sidste. Har du sendt din bekræftelse?
Ja, men jeg ved ikke...
Måske er hun stadig ikke sikker.
Jeg ved det ikke.
Måske vil hun bare sikre sig, at det er det bedste sted for hende.
Jeg så forleden, hvordan du holdt om hende.
Hvordan du ser på hende, selv når hun sover.
Pas på Julie for mig.
Jeg vil ikke også miste hende. Hun er den eneste, jeg har tilbage.
Se lige det solskin. Jeg kan ikke huske, hvordan det føles.
Hvad gjorde du for at komme herind?
Jeg var det forkerte sted på det forkerte tidspunkt.
Er det ulovligt?
Hvis man er en 17 årig sort knægt med afrohår, så er det.
Vi ses til timen, djævledreng.
Hil Satan.
Tag den nu. Pearl.
Jeg ved, du sidder med en flaske vin og ser basketball.
Jeg kan godt se dig.
Udmærket.
Jeg savner dig, og jeg vil gerne se dig snart.
Jeg tænkte på, om du måske ville komme på besøg.
Jeg ved godt, det ikke var en del af planen, men...
Gider du tjekke navnet Martin Angle?
Et øjeblik. Kan du tjekke David Stith?
Undskyld. Jeg har kun et til. Edgar Pinkerton.
Har du det? Kan du fortælle mig, hvilket værelsesnummer...
Nej, det er i orden.
Er der en bar på hotellet?
Undskyld mig? De vil ikke skænke mig en fadøl, når jeg er alene.
Må jeg fortælle dem, at jeg drikker sammen med dig?
Fiktion eller ikke fiktion?
Fiktion.
Sid ned, men du skulle have tjekket baren.
De har ikke noget på fad her. En sjus?
Tak, gerne.
Jeg er ked af at trænge mig på. Jeg har læst alt, du har skrevet.
Åbenbart også "Edgar Falling".
Du ved, jeg ikke er bøsse, så jeg vil ikke kneppe med dig,
og du har vel hørt, at jeg er et dumt svin,
så jeg vil ikke læse din lidenskabelige første roman
og give den til min forlægger.
Jeg arbejder i det ungdomsfængsel, hvor Leland sidder.
Hvordan klarer han det? Fint.
Han sidder i isolation. Kan du skaffe mig et besøg hos ham?
Den slags bestemmer jeg ikke. Jeg underviser der bare.
Der er besøgstid næste søndag. Tror du ikke, jeg er klar over det?
Var det ham, der gjorde det?
Jeg må ikke tale om det uden for fængs...
Måske har han fortalt dig noget.
Han siger, det var ham.
Men jeg ved ikke hvorfor. Det gør han vist heller ikke selv.
Din søn er meget apatisk. Han er ofte helt uden interesse i sin egen skæbne.
Uden interesse for sin egen skæbne.
Hvis du tror, jeg kan give dig indsigt i Lelands liv, tager du fejl.
Jeg har ikke nogen særlig plads i min søns hjerte.
Du flyttede til Paris. "America's Too Loud" var fra 9495?
Så da var Leland... Kronologi er ikke min stærke side.
Var han vred over, at du flyttede?
Jeg er ikke ret god til at vurdere folks følelsesmæssige reaktioner.
Jeg er uenig. Jeg har læst dine bøger.
Det har jeg også. Det hjalp ikke. Han besøger dig da stadig.
Han siger, han er der et par gange om året. Hvordan er de besøg?
Kapitel to, ikke sandt? Hvabehar?
Fiktion. Du er her ikke på grund af din uselviske opofrelse for min søn
eller din beundring for mine værker.
Du er her, fordi du har fået færten af en god bog, og jeg er kapitel to.
Jeg vil skrive om din søn, men jeg vil ikke udnytte ham.
Der er ingen forskel. Held og lykke med din roman.
Måske snupper jeg den fra hylden i supermarkedet en dag.
Jeg har faktisk ikke set min far, siden jeg var seks år.
Jeg troede, du rejste sammen med ham.
Han har sendt mig flybilletter vinter og forår, siden jeg var 12 år.
Men du er aldrig taget til Paris?
Jeg har faktisk ikke talt med min far, siden han rejste.
Nogle gange sendte han mig penge til min fødselsdag og den slags pis.
Et år besluttede han, at han ville have besøg af mig til jul.
Men jeg skulle først til New York for at komme til Paris.
Da jeg nåede frem, besluttede jeg at blive i New York.
Jeg fortalte min far, at der var en sitren i luften,
og at jeg ville blive der. Og det var helt i orden med ham.
Han sagde tilmed, at det var godt klaret af mig.
Da jeg kom frem, kunne jeg ikke finde et hotel.
Ingen ville lade mig få et værelse. Det turde de ikke,
men det generede dem ikke at sende mig ud på gaden.
Så jeg bestemte mig for at gemme mig, og jeg fandt en biograf.
Efter den første film satte der sig en familie ved siden af mig.
Og jeg tror, faren bemærkede de to store tasker, jeg havde med.
Han kom med en fjollet bemærkning om, om jeg var flyttet ind.
Jeg fortalte, hvordan jeg var endt i New York, og det reagerede moren på.
Hun hedder Angela, men dengang kaldte jeg hende fru Calderon.
Hun sagde, jeg kunne bo hos dem julen over, hvis jeg havde lyst.
Jeg sagde, det lød helt fint.
Man kunne se, deres hjem var en formue værd.
Deres datter var ret snobbet, men helt okay.
Hun ville hele tiden kysse mig, men det var ikke lige mig dengang.
De var smaddersøde mod mig, men især fru Calderon.
Jeg elskede at kigge hende i øjnene.
Det var, som om de afspejlede hele byens sitren.
Jeg følte mig ikke spor ensom, når hun var i nærheden.
Hun fik mig til at føle, at det hele nok skulle gå.
Eller at du bare ikke kunne se det, der var forkert.
Da min far sendte mig endnu en billet det forår,
tænkte jeg, at jeg kunne tage tilbage til New York i stedet.
Men billetten var til Italien.
Min far sagde, jeg skulle flyve til et nyt sted hver gang og se verden.
Det var vores hemmelighed. Hvor var du sidst?
Min far sagde, jeg skulle se New York om foråret.
Besøgte du familien Calderon?
Skete der noget?
Det er en stor by. Der sker altid noget i New York.
Hvor er hun? Hvem? Og hvem er du?
Allen? Kom, så går vi.
Hvor skal vi hen? Klæd dig på. Jeg kører dig hjem.
Hør her, mand. Jeg vil ikke banke dig.
Men det her går sgu ikke. Det er mit hjem.
Jeg ved ikke, hvem fanden du er, og det vil jeg fandeme bare vide.
Hold op!
Er du klar over, hvad du gør ved hendes familie?
Rager det dig? Stop!
Hold op med at sparke ham. Du ødelægger hendes familie!
Stop!
Din forpulede junkie!
Din elendige junkielort.
Jeg ved faktisk ikke, hvordan man definerer kærlighed.
Man mærker det i sit hjerte, hvis man elsker en.
Men det sidder ikke i hjertet.
Det sidder på tungen. Det er et ord, ikke andet.
Sagde du til Becky, at du elskede hende?
Sagde hun, at hun elskede dig?
Men hun slog op med dig, ikke? Jeg er ikke vred på hende.
Jeg blev aldrig vred på hende. Du har ellers ret til at være vred.
Hvorfor det? Du er jo kun et menneske.
Du er da et menneske, ikke?
Hvis du mener det.
Tak for det, du gjorde i dag.
Der er noget, vi må tale om.
Jeg ved, det ikke er det bedste tidspunkt, men...
Jeg har fundet brevet.
Jeg har fundet brevet til Iowa.
Hvis du har ombestemt dig, kan jeg godt forstå det.
Men hvorfor fortalte du mig det ikke eller spurgte mig eller noget?
Men det gør ikke noget.
Jeg kan bare tage med dig derud og søge om optagelse næste semester.
Det her handler ikke om, hvor jeg går i skole, men om os.
Du ved, hvad jeg synes,
så hvis du har noget at sige, så sig det, for jeg har intet at sige.
Måske skulle vi ikke planlægge det, som om vi tager af sted sammen.
Betyder det, at vi ikke skal det?
Jeg elsker dig, Allen, men...
Vi har været sammen virkelig længe. Vi har været så tæt på hinanden,
som om vi var gift, siden du flyttede ind. Vi er så satte.
Undskyld, jeg afbryder, men jeg synes, vi skal tale om i morgen.
Vi kommer lige om lidt.
Det føles bare ikke rigtigt længere.
Måske har det bare været
for meget alt for hurtigt, eller også har vi forandret os.
Nej, jeg har ikke forandret mig. Det har jeg ikke.
Så har jeg forandret mig, og det, jeg ønsker, har forandret sig.
Jeg synes ikke, du skal flytte med mig til Iowa.
Det er jeg virkelig ked af.
Vent, Julie!
Julie...
Her har du en definition:
Kærlighed er, når der er en, du ikke kan holde op med at tænke på.
Når hun er det første og det sidste, du tænker på hver dag.
Måske er det ikke i dit hjerte, men det er i dit hoved.
Tænker du på Becky?
Hele tiden.
Du skal ikke være bekymret. Det lover jeg.
Når du vækker mig midt om natten for at fortælle mig,
at jeg ikke skal være bekymret,
virker det, som om jeg faktisk bør være bekymret.
Jeg ville bare se et kendt ansigt.
Jeg ville bare have en at tale med.
Klokken to om natten?
Jeg er ked af, at jeg ikke kom i dag,
men der kom noget i vejen, og jeg kunne ikke...
Du er min skytsengel, ikke? Jeg kan vel regne med dig.
Elsker du den fyr? Nej.
Du skal ikke være bange for at fortælle mig sandheden.
Jeg ved det ikke.
Ved du det ikke?
Nej.
Undskyld, okay? Jeg er forvirret, og jeg kan ikke...
Det var ikke meningen at...
Måske skulle vi ikke snakke før i morgen.
Jeg ville bare rigtig gerne se dig, fordi du er så sød ved mig.
Men det er ikke nok. Du ved godt, det ikke er derfor.
Jeg har brug for dig, ikke? Jeg har virkelig brug for dig.
Du har ikke noget at være bekymret for. Stol på mig.
Undskyld, skat. Er alt vel?
Pis!
Hallo? Jeg hørte ikke telefonen ringe.
Nej, han er i bad.
Slap af, så kan jeg forklare det.
Jeg kan ikke forklare dig det, hvis...
Miranda? Nej, jeg vil ikke lyve for dig.
Jeg vil tale med dig, men det skal foregå på en fornuftig måde.
Du har fandeme været væk i tre måneder!
Miranda? Så lad mig dog forklare det, for helvede.
Kneppede du hende? Leland, hold nu op.
Jeg vil bare vide, om du gjorde det. Det har intet med det her at gøre.
Hvad er det her? En samtale.
Det er mest mig, der taler. Jeg forsøger at hjælpe dig.
Måske er det mig, der hjælper dig.
Det var ikke mig, der gjorde noget forkert, Leland.
Det betyder ikke, at det, du gør, er rigtigt.
Det har jeg heller aldrig påstået.
Du sagde bare, du kun var et menneske.
Det forklarer det jo. Jeg er et svin. Er du så tilfreds?
Og du havde lyst.
Du havde lyst til at kneppe hende den anden.
Ja, jeg havde lyst.
Jeg havde lyst.
Jeg kan ikke se, hvad der er galt i, at jeg spørger om det.
Vi snakker jo bare, ikke?
Vi tog hjem til mig.
Der lå en besked på telefonsvareren fra Miranda.
Der havde været jordskælv i L.A., og hun vågnede og var skrækslagen.
Og i stedet for at ringe tilbage til min kæreste
kneppede jeg en anden tøs.
Og jeg ved godt, det var forkert, men jeg gjorde det alligevel.
Ved du, hvad der er mærkeligt ved jordskælv?
Efter et jordskælv ser man folk hive andre ud af sammenstyrtede huse.
De krammer hinanden, fordi de har set en lille piges sko ligge på vejen.
Og et par dage senere har de glemt alt om det.
Det beviser, at mennesker er gode. I hvert fald når der er jordskælv.
Folk begår fejl.
Folk er fejlbarlige.
Vi er fejlbarlige, Leland. Selv med de bedste intentioner
har de færreste styrke til altid at gøre gode gerninger.
Det kan der være noget om.
Hvad skete der med Becky? Jeg bebrejder hende ikke.
Du tror, det er derfor. Det her drejer sig ikke om årsager.
Jeg har lige såret en, og jeg har det ad helvede til.
Det gør det lettere, hvis jeg ved, at du også nosser i det af og til.
Hun slog jo op med mig for at være sammen med ham den anden.
Jeg vil ikke såre dig, vel?
Så lad være.
Af og til fungerer det ikke, uden at det er nogens skyld.
Det er noget pis.
Det er da noget pis. Det er hendes skyld. Hun løj for dig.
Sådan ser jeg ikke på det.
Undskyld. Jeg bliver forvirret. Jeg er ikke ligesom dig.
Du siger, du er såret, men det virker ikke, som om det betyder noget.
På et tidspunkt blev du vred.
Så vis mig det. Hvordan det?
Du sagde og gjorde ting, som ikke gav nogen mening.
Det ændrede ikke på noget, men du gjorde det alligevel.
Skal jeg råbe ad dig?
Slå dig? Er det sådan, jeg skal gøre? Betyder det så noget?
Jeg elsker dig.
Hvad mere kan jeg sige?
Intet, jeg siger, vil forandre noget, for du er forelsket i en anden.
Jeg brød mig ikke om at være en, der gjorde sådan.
En hvad? En som alle andre?
Det føltes ikke rart.
Men det var rart at være forelsket i hende, ikke?
Sådan er afvejningen.
Kærligheden er så skøn, fordi man ved, hvordan det er at få sit hjerte knust.
Hvordan det føles at være alene.
Jeg sagde noget tidligere, som faktisk var lidt en løgn.
Om hvad?
Om at jeg ikke rigtig føler noget.
For det meste holder jeg det ude, men...
Hvad så, når du ikke kan?
Det dækker mine øjne.
Jeg kan ikke se andet end det.
Hvis nogle unger spiller baseball,
ser jeg kun den ene knægt, der ikke må spille med,
fordi hans vittigheder er dårlige. Og ingen synes, de er sjove.
Eller jeg ser et forelsket par, der kysser.
Jeg ser dem kun som et gammelt par,
der er hinanden utro og ikke kan se hinanden i øjnene.
Og jeg føler al deres bedrøvelse.
Jeg føler det sikkert endnu mere, end ægteparret eller knægten gør.
Har du det sådan lige nu?
For det meste holder jeg det ude.
Havde du det sådan, efter du havde skændtes med Becky?
Det ved jeg ikke. Måske.
Efter du kom tilbage fra New York?
Det er lige meget.
For selv om jeg fortæller dig om det og gør dig bedrøvet,
vil det ikke forandre noget, for intet kan gøre det gjorte om.
Undskyld, hr. Pollard. Ikke nu.
Vi håbede, De måske... Jeg beder jer pænt.
Jeg respekterer Deres situation. Tak for det.
Men vi håbede, at De måske ville... At jeg måske ville hvad?
Vi sørger faktisk. Er det en god historie?
Er min datters tårer en god historie?
Vi har ikke gjort noget galt. Vi har mistet et barn.
Vi vil bare være i fred. Hvor svært kan det være at forstå det?
Hvis I vil have en historie, så snak med ham knægtens forældre!
Spørg dem, hvordan de opfostrede et uhyre!
Det er dem, der har gjort noget galt!
Undskyld.
Jeg vil bare have det overstået.
Det ved jeg godt.
Men det vil aldrig være overstået.
Det vil aldrig være overstået for os.
Tænker du nogensinde på, at det her ikke giver mening?
De tager alting fra en: Frihed, piger og solskin.
For når vi så kommer ud, skal vi ikke ville dumme os igen.
Men det får bare en til at føle, at man er lillebitte
og ikke betyder noget som helst.
Og når man så endelig kommer ud,
føler man sig ikke som et menneske længere.
For fanden, djævledreng. De kan ikke engang lave et oplæg.
Det er vigtigt for mig, at hun ved, at jeg ikke vidste det.
Lov mig at fortælle hende, at jeg ikke vidste det.
Det lover jeg.
Når du har tid, vil Elden gerne tale med dig.
Jeg ved godt, jeg er et dumt svin.
Det er vel det nærmeste, jeg kommer en undskyldning, ikke også?
Undskyld.
Opgav den 2002'er omsider ævred?
Tøm det. Tøm kasseapparatet.
Få det nu tømt, for helvede! Ja, tag det roligt.
Det tager et øjeblik.
Det er computerens skyld, ikke min.
Stå stille. Rolig nu, jeg står stille.
Bare stå stille.
Jeg har ikke nogen pose. Bare giv mig dem. Kom nu.
Tak.
Hvad fanden var nu det?
Det er noget bureaukratipis, Elden.
Nej, det handler om, at du kører dit eget show.
Du spurgte, jeg sagde nej, og du siger bare:
"Rend mig. Jeg gør, som jeg vil. Fanden tage Elden."
Det handler om en knægt, der... Nej, det handler om en bog.
Apropos bureaukrati, så lad os se, hvor hurtigt jeg kan få dig fyret
for at overlade klassen til en ufaglært,
mens du sidder og hygger med knægten.
Jeg hiver dig ud fra den lukkede. Efter frokost melder du dig i fløj A.
Du overtager Bellseys klasse.
Pearl, kan du gøre os en tjeneste?
Jeg har ikke mulighed for at gøre jer nogen tjenester.
Jeg tænkte bare på, om vi kunne komme ud og spille lidt basketball?
De flytter mig væk herfra.
De sender mig til en anden klasse.
Du kommer jo igen i morgen. Nej.
Jeg kommer til at savne vores samtaler.
Jeg vil forsøge at komme tilbage. Jeg ved ikke, om det er muligt.
Det er ikke op til mig.
Jeg lader dig ikke i stikken.
Jeg fik ikke fortalt dig alt det, jeg ville.
Jeg fortæller om New York til sidst.
Har du skrevet færdigt? Det ved jeg ikke.
Jeg vil gerne have, at du læser det.
Måske finder du en årsag deri.
Måske kan du få det til at give mening.
Hvorvidt jeg kan få det til at give mening er ligegyldigt.
Uanset hvad der er sket, så er det uvæsentligt nu.
Det vigtigste lige nu er, hvad der sker med dig,
for det har du en vis indflydelse på.
Hør på Charlie. Gør, som han siger. Han ved, hvad der er bedst for dig.
Det, du gjorde, var forkert. Det ved jeg, at du er klar over.
Du viser det måske ikke rigtigt, men jeg ved, at du er klar over det.
Du kan ikke gøre det om, men det er der ingen, der kan.
Bare fordi du gjorde noget forkert, er det ikke rigtigt at opgive livet.
Vend dig om! Hænderne op. Bliv stående.
Læg dig på jorden. Langsomt.
Hvad sker der? Hvad er det her?
Vi arresterer Deres søn. Han er ikke min søn.
Allen?
Allen, hvad sker der? Undskyld, fru Pollard.
Jeg ville bare ud af byen. Jeg begik en fejltagelse.
Du skal ikke sige mere. Vi skaffer dig en advokat, min ven.
Du stak mig. Du fortalte min chef, at jeg skrev en bog om Leland.
At du forsøgte at skrive en bog om Leland.
Skulle jeg lade dig udnytte ham? Nej, det er jo dit gebet, ikke?
Du er her kun, fordi du har fået færten af en bog.
Jeg behøver ikke nasse på en tragedie for at skrive en bog, din grib.
Jeg kan skrive 12 romaner om lyset her i baren.
Er det, hvad du gør notater om?
Jeg forsøgte at hjælpe ham. Det er mig, der bryder sig om din søn.
Du skal ikke beskylde mig for ikke at bryde mig om min søn.
Hvis du havde brudt dig om ham, havde du forsøgt at mødes med ham
i stedet for at sende ham langt væk fra dig.
Vores forhold vedkommer ikke dig. Det vedkommer vist heller ikke dig.
Jeg er klar over, at jeg har begået visse fejl i mit liv, hr. Madison.
Det er jeg udmærket klar over.
Men jeg kan fandeme finde ud af at skrive bøger.
Du er ynkelig. Derfor bliver du aldrig forfatter.
Nej, derfor er jeg ikke et dumt svin.
Må jeg komme ind?
Jeg ville bare se, om du var okay.
Men du er vel sur på mig.
Men jeg har ikke gjort noget forkert.
Jeg har ikke gjort andet end at begå en masse fejltagelser.
Og...
... det ved jeg godt.
Og det er jeg ked af.
Men nu er det slut.
Det er slut med at begå fejltagelser.
Jeg tager på afvænning igen,
og denne gang bliver jeg clean, for jeg vil være clean.
Og jeg sværger...
Jeg vidste ikke, at Leland ville gøre noget.
Vær sød at sige, at du ikke tror, jeg vidste det,
for hvis du tror det, vil jeg bare dø.
Du ved, hvor højt jeg elsker Ryan.
Du ved, hvor højt jeg elskede Ryan.
... og en hovedkanal kaldet The Grand Canal.
I flere århundreder var der ingen bro over kanalen...
Hvordan går det? Hvad med dig selv?
Det går. Klarede du skærene?
Gilmore står stadig i gæld til mig.
Har du lyst til at bruge dem her?
Hold da kæft, mand.
Skyd nu, mand.
Når en fyr scorer tre gange i træk, skal han dækkes op.
Miranda, vær sød at høre efter.
Jeg nossede i det.
Undskyld. Jeg forsøger ikke at forklare, hvad jeg gjorde.
Jeg ved, det var forkert, og jeg vil ikke komme med undskyldninger.
Du skal bare vide, at jeg er virkelig ked af det,
og at jeg vil gøre det godt igen.
Det vil jeg virkelig gerne. Det sværger jeg.
Jeg flyver op til dig, for jeg vil gøre det godt igen.
Jeg vil gøre det godt igen, fordi jeg elsker dig.
Jeg elsker dig meget højt.
Selvhenter.
Satans.
Hej, Allen.
Du kan se verden på to måder.
Enten ser du bedrøvelsen bag alting. Eller også vælger du at holde den ude.
Dit hjerte kan ikke knuses, hvis du ikke lader verden røre det.
Jeg bebrejder hende ikke. Det var ikke hendes skyld.
Et par dage efter alt det med Becky sendte min far en billet til New York.
Jeg glædede mig til at komme tilbage til byen og til fru Calderon.
Jeg håbede, det ville være som sidste gang.
Som om jeg kunne gå tilbage og være barn igen.
Men så snart jeg så hende, så jeg, at noget var forandret.
Hun var blevet skilt.
Hr. Calderon havde været hende utro igennem næsten hele deres ægteskab.
Fru Calderon sagde, at jeg skulle kalde hende Angela.
Den aften fortalte jeg hende om det, der var sket med Becky.
Jeg husker, præcis hvad hun sagde, og at hun kaldte mig "knægt".
Det sker på forskellige tidspunkter, men det sker for alle.
Det er det værste ved at blive voksen.
Kærestesorg. Erkendelsen af, at det går galt for folk som en selv.
Men det er en del af livet.
Det virker som en ret stor del.
Derfor må du tro på, at livet er mere end summen af sine dele, knægt.
Jeg tænkte over det, men det gav ikke meget mening,
og det lod ikke til at gavne hende.
Jeg følte mit hjerte bløde for hende, men jeg vidste, at det ikke hjalp.
Jeg ville gøre noget for hende, men der var intet at gøre.
Der var ikke noget, jeg kunne gøre.
Der var ingen sitren i hendes øjne længere.
Måske var den ikke i hendes øjne, fordi den slet ikke var der mere.
Øjnene afspejlede det, der var der, men nu var det bedrøvelse.
Jeg begyndte at se den overalt.
Ansigterne var forskellige men ens. Jeg så bedrøvelsen i dem alle.
Jeg følte mit hjerte blive knust, og hver gang var det som første gang.
Jeg så det tilmed i min mors ansigt.
Jeg så sorgen over min far og hendes ensomhed,
og at hun ønskede, at jeg skulle være lykkelig.
Sådan er alle forældre.
De ønsker det bedste for deres børn, men det bliver altid på samme måde.
Jeg ved ikke hvorfor, men det var endnu tydeligere hos Ryan.
Den første dag efter jeg kom hjem, kom Becky ikke og hentede ham,
så jeg fulgte ham hjem.
Næste dag gik jeg over til hans klasseværelse.
Alle de ord, de lærte ham, var ting, man skulle holde sig fra.
Der var ingen ord som "jordbær" eller "kys".
Det var tydeligt, at han kunne lide læreren.
Men hun smilede bare til ham, ligesom man smiler til en baby.
Det faldt mig ind, at han vidste,
at uanset hvad han gjorde, ville han aldrig få en pige som hende.
Han vidste det hele.
Han vidste, han ikke var normal. Folk grinede af ham eller ynkede ham.
Han vidste det, men han kunne ikke gøre noget ved det. Han var fanget.
Jeg kunne ikke sove, efter jeg var kommet hjem fra New York.
Jeg lå og tænkte på fru Calderon og på Ryan,
og jeg var spændt i brystet, som om jeg var ved at drukne.
Der er så meget bedrøvelse, og jeg ønskede, det ville forsvinde.
Når jeg siger, jeg ikke kan huske den dag, så lyver jeg ikke.
Jeg ville ønske, jeg kunne, men det kan jeg ikke.
Ikke sådan, som de gerne vil have mig til.
Hold da kæft.
Det er forbi.
Nu er det forbi.
Måske giver det mening nu.
Måske er der en mening med alt det her.
Måske er der en årsag til alt det her.
Måske er der noget, der sætter et rødt bånd omkring alting,
så du kan begrave det i baghaven.
Begrave det så dybt, at det er, som om det aldrig er sket.
Men intet...
Ingen årsag, ingen vrede, undskyldninger, bønner eller tårer...
Intet kan gøre det, der er gjort, om igen.
Du kan ikke gøre det om, men det er der ingen, der kan.
Bare fordi du gjorde noget forkert, er det ikke rigtigt at opgive livet.
Du ved, jeg er ked af det, ikke? Jo, det ved jeg godt.
Ikke at det gør nogen forskel, men jeg er ked af det.
Det værste er at vide, at der er noget godt i mennesket.
For det meste ligger det dybt begravet.
Måske har vi ikke en gud, fordi vi frygter det onde.
Måske er vi bange for det gode.
For hvis der ikke findes nogen Gud, er det op til os at være gode.
Så når vi gør noget ondt, er det, fordi vi vil eller er nødt til det.
Eller måske skal det onde minde os om, hvad det gode egentlig er for noget.
Hvad laver du, din tosse?
Kør dog udenom.
Kom her.
Det skal nok gå.
Det hele skal nok gå.
Det lover jeg.
Oversættelse: Martin Mathiasen Scandinavian Text Service